ไม่ขัดข้องที่นายกรัฐมนตรี จะเสนอเรื่องขอความเห็นชอบจะอนุมัติงบประมาณ บรรเทาผลกระทบค่าไฟฟ้าแพง
นายแสวง บุญมี เลขาธิการสำนักงานคณะกรรมการการเลือกตั้ง(กกต.) เปิดเผยว่า หากพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมทำเรื่องเพื่อขออนุมัติจากคณะกรรมการการเลือกตั้ง หรือ กกต.จัดทำรายละเอียด เพื่อขอใช้งบประมาณช่วยเหลือประชาชน จากปัญหาค่าไฟฟ้าที่สูงขึ้น จากสาเหตุหลายปัจจัย เพื่อเป็นการแก้ไขปัญหาเฉพาะหน้าที่ประชาชนกำลังได้รับความเดือดร้อนว่า หากนายกรัฐมนตรีส่งเรื่องมาพร้อมกับรายละเอียด ขอเงินงบประมาณที่จะใช้มา ก็สามารถดำเนินการเสนอเรื่องดังกล่าวเพื่อให้คณะกรรมการการเลือกตั้งประชุมต่อได้ทันที และเห็นว่าไม่น่ามีปัญหาเนื่องจากว่ากฎหมายในรัฐธรรมนูญฉบับปี 2560 มาตรา 169 ได้ระบุไว้ชัดเจนถึงการขอใช้งบประมาณกรณีฉุกเฉินหรือจำเป็นจะต้องขอความเห็นชอบที่จะอนุมัติการใช้งบประมาณดังกล่าวในช่วงที่เป็นรัฐบาลรักษาการอยู่แล้ว และเห็นว่าเรื่องดังกล่าวจะใช้เวลาพิจารณาไม่นาน เนื่องจากคณะกรรมการการเลือกตั้งมีกำหนดประชุมร่วมกันสัปดาห์ละ 3 วันอยู่แล้ว